b'\n_START_ARTICLE_\nMihaha\n_START_SECTION_\nO pesni\xc5\xa1ki zbirki\n_START_PARAGRAPH_\nPesni\xc5\xa1ka zbirka je sestavljena iz petih tematskih sklopov: Jezdec Mihaha, Stonoga in \xc5\xbeoga, Gobji ples, De\xc5\xbeela Tiktak in Nesporazum. Vsak sklop vsebuje pribli\xc5\xbeno deset kratkih \xc5\xa1aljivih pesmi. Pripovedujejo o Mihahaju in njegovih te\xc5\xbeavah ter o ljudeh in stvareh, ki ga obdajajo vsak dan._NEWLINE_Med verzi najdemo \xc5\xbeivljenjska spoznanja in resnice, kot so lenoba je pu\xc5\xa1\xc4\x8doba, lepota in umetnost sta sonci \xc5\xbeivljenja ...\n_START_SECTION_\nPredstavitev lika\n_START_PARAGRAPH_\nMihaha je rado\xc5\xbeiv in navihan fant, ki je zelo ponosen na svoje ime, ki se lahko v neskon\xc4\x8dnost nadaljuje (Mihaha-ha-ha-ha ...). Zafrkljivo govori o svojih te\xc5\xbeavah, da se potem tudi bralcem zdijo prav sme\xc5\xa1ne. Ima starej\xc5\xa1ega brata Fi\xc4\x8dfiri\xc4\x8da, ki je literarni lik istoimenske avtori\xc4\x8dine starej\xc5\xa1e pesni\xc5\xa1ke zbirke.\n_START_SECTION_\nO avtorici\n_START_PARAGRAPH_\nMeta Rainer je u\xc4\x8diteljica in pesnica. Izdala je \xc5\xa1tiri pesni\xc5\xa1ke zbirke za otroke: Fi\xc4\x8dfiri\xc4\x8d, Mihaha, Zaj\xc4\x8dek skakal\xc4\x8dek in Hokus pokus. Znana je po svojem humorju v pesmih, imenujejo jo tudi\xc2\xa0\xc2\xbbmojstrica smeha\xc2\xab.'